ยิงผู้ช่วยผญบ.ยะลาสาหัส 1
นราธิวาส- 17 ธ.ค.48 เช้าวันนี้ นายมะนาวี เจ๊ะและ อายุ 53 ปี ผู้ใหญ่บ้านบ้านตาแดะ ม.5 ต.บาโงสโต อ.ระแงะ จ.นราธิวาส ถูกคนร้าย2 คน ใช้รถจักรยานยนต์ไม่ทราบทะเบียนตามประกบปาดหน้าและใช้ปืน 11 มม. กระหน่ำยิง 3 นัดซ้อน ถูกที่ไหล่ซ้าย หน้าท้อง และปลายคาง รวม 3 นัด อาการสาหัส ผู้เห็นเหตุการณ์นำส่งไปรักษาต่อที่โรงพยาบาลนราธิวาสราชนครินทร์ อ.เมืองนราธิวาส เพื่อผ่าตัดอย่างเร่งด่วน จากการสอบสวนพบว่า ก่อนเกิดเหตุนายมะนาวีกำลังขี่รถจักรยานยนต์จะกลับบ้านพัก หลังจากส่งลูกชายที่โรงเรียนบ้านบาโงสโต เมื่อถึงจุดเกิดเหตุมีคนร้ายขับจักรยานยนต์ประกบยิง จากนั้นรีบหลบหนีไปท่ามกลางสายตาของประชาชนเป็นจำนวนมากที่นั่งดื่มน้ำชาที่ในร้านค้าใกล้จุดเกิดเหตุ ทั้งนี้เจ้าหน้าที่ตั้งสาเหตุไว้ 2 ประเด็น คือ มาจากเรื่องการเมือง เพราะเบื้องต้นทราบว่านายมะนาวีเป็นหัวคะแนนให้กับผู้สมัคร ส.ส.คนหนึ่งในเขต 3 และอาจเป็นการสร้างสถานการณ์ 
นราธิวาส- 17 ธ.ค.48 เช้าวันนี้ นายมะนาวี เจ๊ะและ อายุ 53 ปี ผู้ใหญ่บ้านบ้านตาแดะ ม.5 ต.บาโงสโต อ.ระแงะ จ.นราธิวาส ถูกคนร้าย2 คน ใช้รถจักรยานยนต์ไม่ทราบทะเบียนตามประกบปาดหน้าและใช้ปืน 11 มม.